wickkiey/tamil-wikipedia-chunked huggingface dataset:
# மயிலாடுதுறை

## முக்கியதிருவிழா

மயிலாடுதுறை மாவட்டத்தில் உள்ளூர் விடுமுறை இந்த ஊரில் நடைபெறும் “கடை முழுக்கு” திருவிழாவிற்கும் விடப்படுகிறது. ஐப்பசி மாதம் முழுவதும் மயூரநாதசுவாமி ஆலயத்தில் நடைபெறும் திருவிழாக்களின் பிரதான நிகழ்வான “கடைமுக தீர்த்தவாரி” முழுக்கு என்ற பெயரில் வழங்கப்படுகிறது. துலா மாதம் முழுவதும் காவிரியில் அனைத்து தீர்த்தங்களும் சங்கமிப்பதாக கருதப்படுவதால் முப்பது நாளும் தீர்த்த வாரி நடைபெறும். மாதத்தின் கடைசி பத்து நாட்களில் மட்டும் மயூரநாத சுவாமி சன்னதியில் மட்டுமல்லாது நகரின் அனைத்து சிவாலயங்களில் இருந்தும் சுவாமிகள் துலாகட்டம் என்னும் காவிரி படித்துறைக்கு எழுப்பப்பட்டு தீர்த்தவாரி செய்யப்படும். இதில் ஐப்பசி மாதத்தின் முப்பதாம் நாளான இறுதிநாளன்று மக்கள் அதிகமாக நீராடுவதால் இது “கடை முழுக்கு” எனும் பெயரில் கோலாகலமாக இந்நகரில் கொண்டாடப் படுகிறது. இந்நாட்களில் புதியபேருந்து நிலையம் அருகில் அமைக்கப்படும் வீட்டு உபயோக பொருட்காட்சி “முழுக்கு கடை” என்ற பெயரில் இரண்டுமாத காலம் நீடிக்கிறது.
# மயிலாடுதுறை

## ஆடிப்பெருக்கு விழா

ஒவ்வோர் ஆண்டும் தமிழ் மாதமான ஆடி மாதம், 18 ஆம் திகதி அன்று, காவிரி நதிக் கரையோரம், குடும்பப் பெண்கள், சுமங்கலிப் பெண்கள், புதிதாக திருமணமான பெண்கள், திருமணமாகாத கன்னிப் பெண்கள், தங்கள் குடும்பங்களுடன் சென்று பூசைகள் செய்து, தங்களின் குடும்ப நலனுக்காக காவிரித்தாயை வணங்குவர். பூசைக்காக, மலர் மாலை, பச்சரிசி, ஊதுபத்தி, சாம்பிராணி, மஞ்சள், குங்குமம், தேங்காய், வெற்றிலை பாக்கு, பழங்கள், வெல்லம், மஞ்சள் கயிறு, கற்பூரம், விபூதி, சந்தனம், நாணயங்கள், நறுமணப் பூக்கள், தேன், பச்சரிசி மாவு, பன்னீர், வாழை இலை போன்றவற்றைக் கொண்டு சென்று, காவிரித்தாய்க்குப் படைத்து பண்டிகையாகக் கொண்டாடுவது வழக்கம்.
# மயிலாடுதுறை

## மயிலாடுதுறை சப்தஸ்தானம்

மயிலாடுதுறையில், திருவாவடுதுறை ஆதீனத்திற்குச் சொந்தமான ஐயாறப்பர் கோவிலில் அறம் வளர்த்த நாயகி உடனுறை ஐயாறப்பர், கூறைநாடு சாந்தநாயகி உடனுறை புனுகீசுவரர், சித்தர்காடு திரிபுரசுந்தரி உடனுறை பிரும்மபுரீசுவரர், மூவலூர் மங்களநாயகி சௌந்தரநாயகி உடனுறை மார்க்கசகாய சுவாமி, சோழம்பேட்டை அறம்வளர்த்த நாயகி உடனுறை அழகியநாதர், துலாக்கட்டம் காசி விசாலாட்சி உடனுறை காசி விசுவநாதர், அபயாம்பிகை உடனுறை மயூரநாதர் ஆகிய திருக்கோவில்களின் சுவாமிகளும் (ஏழூர் தெய்வங்கள்) மயூரநாதர் கோவிலில் சங்கமிக்கும் சப்தஸ்தான விழா ஆண்டுதோறும் நடைபெறுகிறது.
# மயிலாடுதுறை

## சிறப்புகள்

“ஆயிரம் ஆனாலும் மாயுரம் ஆகாது” என்ற சிறப்பு சொலவடையை பெற்றுள்ள இந்நகரம் மாயவரம் பில்டர் காப்பி, கைமுறுக்கு, காளியாகுடி ஹோட்டல் போன்றவை இன்றளவும் உலக தமிழர்கள் சிலாகிக்கும் ஒன்றாகும்  
மயிலாடுதுறையில் 2007ல் சிந்துவெளி எழுத்துக்கள் பொறித்த கற்கோடரி ஒன்று கிடைத்துள்ளது. இதிலிருந்து சிந்துவெளி மக்களும் தமிழரும் ஒரே மொழியையோ அல்லது ஒரே தாய்மொழியிலிருந்து பிரிந்த கிளை மொழிகளையோ பேசியதாகத் தெரிகிறது என்பது ஐராவதம் மகாதேவன் கருத்து. இதன் காலம் பொ.ஊ.மு. 2000 - பொ.ஊ.மு. 1500 ஆகும்.
# மயிலாடுதுறை

## முக்கிய ஆன்மிக தலங்கள்

நகரில் மயூரநாதர், ஐயாறப்பர், காசிவிஸ்வநாதர், மேதா தட்சிணாமூர்த்தி மூர்த்தி ஆலயம் போன்ற சிவாலயங்களோடு கீழ்க்காணும் ஆலயங்கள் நகரைச் சுற்றி அமைந்துள்ளன.  
- திருஇந்தளூர்- பரிமள அரங்கர் ஆலயம்
- நீடூர் - திருநீடூர் அருட்சோமநாதர் கோயில்
- விளநகர் - திருவிளநகர் உசிரவனேசுவரர் கோயில்
- பரசலூர் - கீழ்ப்பரசலூர் வீரட்டேசுவரர் கோயில்
- திருச்சம்பள்ளி - திருச்செம்பொன்பள்ளி
- பொன்செய் - புஞ்சை நற்றுணையப்பர் கோயில்
- தலைச்சங்காடு சங்காரண்யேசுவரர் கோயில்
- சாயாவனம் - திருச்சாய்க்காடு கோயில்
- மேலப்பெரும்பள்ளம் வலம்புரநாதர் கோயில்
- வைத்தீஸ்வரன்கோவில் - புள்ளிருக்கு வேளூர்
- திருப்புன்கூர் சிவலோகநாதர் கோயில்
- தலைஞாயிறு - திருக்கருப்பறியலூர்
- திருமணஞ்சேரி- உத்வாகநாதசுவாமி கோயில்
- தேரழுந்தூர் வேதபுரீஸ்வரர் கோயில்
- திருவாடுதுறை மாசிலாமணீசுவரர் கோயில்
- பெரிய இலுப்பப்பட்டு - திருநீலகண்டேஸ்வரர்
- ஆக்கூர் - தான்தோன்றியீஸ்வரர் கோயில் (64 நாயன்மார்களில் ஒருவரான சிறப்புலி நாயனார் தோன்றிய இடம்).  
- குத்தாலம் - உத்தவேதீஸ்வரர் கோவில் , சுந்தரருக்கு தோல் நோய் போக்கிய தலம்
# செப்டம்பர் 17

## பிறப்புகள்

- 1764 &ndash; ஜான் குட்ரிக், ஆங்கிலேய வானியலாளர் (இ. 1786)
- 1826 &ndash; பேர்னாட் ரீமன், செருமானிய-இத்தாலியக் கணிதவியலாளர் (இ. 1866)
- 1857 &ndash; கான்சுடன்சுடீன் சியால்க்கோவுசுகி, உருசிய அறிவியலாளர் (இ. 1935)
- 1864 &ndash; அனகாரிக தர்மபால, இலங்கை பௌத்த அறிஞர் (இ. 1933)
- 1879 &ndash; ஈ. வெ. இராமசாமி, இந்திய அரசியல்வாதி, திராவிடர் கழக நிறுவனர் (இ. 1973)
- 1889 &ndash; வ. ரா., தமிழக எழுத்தாளர் (இ. 1951)
- 1895 &ndash; வெ. சாமிநாத சர்மா, தமிழறிஞர் (இ. 1978)
- 1897 &ndash; வில்லியம் கொபல்லாவ, இலங்கையின் ஆளுநர், முதலாவது சனாதிபதி (இ. 1981)
- 1906 &ndash; ஜே. ஆர். ஜெயவர்தனா, இலங்கையின் 1-வது நிறைவேற்றதிகார அரசுத்தலைவர் (இ. 1996)
- 1913 &ndash; யூகின் ஓடம், அமெரிக்க உயிரியலாளர், சூழலியலாளர் (இ. 2002)
- 1915 &ndash; மக்புல் ஃபிதா உசைன், இந்திய ஓவியர், இயக்குநர் (இ. 2011)
- 1930 &ndash; லால்குடி ஜெயராமன், இந்திய வயலின் கலைஞர், இசையமைப்பாளர் (இ. 2013)
- 1939 &ndash; மேரி சாந்தி தைரியம், மலேசிய மனித உரிமை, பெண்ணுரிமைப் போராளி
- 1944 &ndash; ரைன்ஹோல்ட் மெஸ்னெர், இத்தாலிய மலையேறி
- 1950 &ndash; நரேந்திர மோதி, இந்தியாவின் 15வது பிரதமர்
- 1953 &ndash; கி. பி. அரவிந்தன், ஈழத்து எழுத்தாளர், கவிஞர், (இ. 2015)
- 1956 &ndash; அல்மாஸ்பெக் அத்தம்பாயெவ், கிர்கித்தானின் 4வது அரசுத்தலைவர்
- 1965 &ndash; பிறையன் சிங்கர், அமெரிக்க இயக்குநர்
- 1986 &ndash; ரவிச்சந்திரன் அசுவின், இந்தியத் துடுப்பாட்டக்காரர்
# செப்டம்பர் 17

## இறப்புகள்

- 1179 &ndash; பிங்கெனின் ஹில்டெகார்ட், செருமானியப் புனிதர் (பி. 1098)
- 1621 &ndash; ராபர்ட் பெல்லார்மின், இத்தாலியப் புனிதர் (பி. 1542)
- 1911 &ndash; எட்மோனியா லூவிசு, அமெரிக்க சிற்பி (பி. 1844)
- 1933 &ndash; ஜூல்ஸ் கூலட், பிரான்சிய பூச்சியியல் வல்லுனர் (பி. 1861)
- 1947 &ndash; சி. வி. ராமன், தமிழ்த் திரைப்பட இயக்குநர்
- 1959 &ndash; கு. வன்னியசிங்கம், இலங்கைத் தமிழ் அரசியல்வாதி (பி. 1911)
- 1953 &ndash; திரு வி. க., தமிழறிஞர் (பி. 1883)
- 1979 &ndash; எம். ஆர். ராதா, தமிழ்த் திரைப்பட, நாடக நடிகர் (பி. 1907)
- 1994 &ndash; கார்ல் பொப்பர், ஆத்திரிய-ஆங்கிலேய மெய்யியலாளர் (பி. 1902)
- 2013 &ndash; இஜி டொயோடா, சப்பானியத் தொழிலதிபர் (பி. 1913)
- 2021 &ndash; தாணு பத்மநாபன், இந்திய இயற்பியலாளர், பேராசிரியர் (பி. 1957)
# செப்டம்பர் 17

## சிறப்பு நாள்

- ஆத்திரேலியக் குடியுரிமை நாள்
- ஆசிரியர் நாள் (ஒண்டுராசு)
# ஜதீசுவரம்

**சதீசுவரம்** என்பது நாட்டியத்திற்காக உருவாக்கப்பட்ட உருப்படி ஆகும். சதிக் கோர்வைகளை ஆதாரமாகக் கொண்டு அமைந்த உருப்படி ஆகையால் இதற்கு சதீசுவரம் என்ற காரணப் பெயர் ஏற்பட்டது. இவ்வுருப்படிக்கு சாகித்தியம் இல்லை. சுவரூபமாக அமைந்த உருப்படியாதலால் "சுரபல்லவி" என்றும் அழைக்கப்படும்.
# ஜதீசுவரம்

## வகைகள்

இராகமாலிகையாக அமைந்த சதீசுவரங்களும் உண்டு. சௌக்ககாலத்திலும், மத்திம காலத்திலும் அமைந்த சதீசுவரங்களும் உள்ளன.  
நாட்டியத்ய கச்சேரியில் அலாரிப்பு ஆடிய பின்பு சதீசுவரம் ஆடப்படும். சதீசுவரத்தை இசை கற்கும் மாணவர்கள் பயிலுவதால் சுவர, லய, ஞானம் ஏற்படுகிறது. சதீசுவரத்தில் பல்லவி, அனுபல்லவி என்னும் அங்கங்களுடன் பல சரணங்களையும் கொண்டிருகும்.
# ஜதீசுவரம்

## சதீசுவரம் இயற்றியோர்

- *சுவாதித் திருநாள் மகாராசா*
- *பொன்னையாப் பிள்ளை*
# நளாயினி தாமரைச்செல்வன்

**நளாயினி தாமரைச்செல்வன்** (பி. ஆகஸ்ட் 5, 1968, சிறுப்பிட்டி]).
ஈழத்து சிறுகதை எழுத்தாளர், கவிஞர். நூல் விமர்சகர்.
# நளாயினி தாமரைச்செல்வன்

## வாழ்க்கைக் குறிப்பு

யாழ்ப்பாணம் சிறுப்பிட்டியைப் பிறப்பிடமாக கொண்ட இவர், சுண்டிக்குளி மகளிர் கல்லூரியில் கல்வி கற்றார். 1990 இல் யாழ்ப்பாணம் பருத்தித்துறையைப் பிறப்பிடமாக கொண்ட தாமரைச் செல்வனை திருமணம் புரிந்தார். ஒரு மகனும் ஒரு மகளும் உள்ளார்கள். தற்சமயம் சுவிஸ் நாட்டில் வசித்து வருகின்றார்.
# நளாயினி தாமரைச்செல்வன்

## இவரது நூல்கள்

- *நங்கூரம்* (கவிதை) (2005)
- *உயிர்த்தீ* (கவிதை) (2005)
# வைரம்

**வைரம்** (*Diamond*) என்பது படிக நிலையில் உள்ள ஒரு கரிமம் ஆகும். பட்டைத் தீட்டிய வைரம் ஒளியை அழகோங்கச் சிதறச் செய்வதால் நகையணிகள், ஆபரணங்களில் பயன்படுத்தப்படுகின்றது. வைரம் நவரத்தினங்களுள் ஒன்றாகும். இயற்கையில் காணப்படும் யாவற்றினும் மிகவயிரம் (வயிரம்=உறுதி) நிறைந்த பொருள் இதுவாகும். ஒரு பொருளின் உறுதி அல்லது திண்மையை அளக்கும் அளவீட்டு முறையாகிய மோசின் திண்மை அளவுகோல் என்ற முறையின்படி வயிரத்தின் திண்மை எண் 10 ஆகும். இவ்வுறுதியின் அடிப்படையிலேயே வைரத்திற்குத் தமிழ்ப் பெயரும் அமைந்துள்ளது. வயிரம் என்பதில் இருந்து வைரம் என்னும் சொல் உண்டானது. இதன் மிகுகடினத்தன்மை காரணமாகத் தொழிலகங்களில் அறுத்தல் போன்ற பணிகளுக்குப் பயன்படுத்தப்படுகின்றது. கண்ணாடி போன்ற பொருள்களை வேண்டிய அளவு வெட்ட வைரம் பதித்த கீறும் கருவி பரவலாகப் பயன்படுகின்றது. அறிவியல் அறிஞர்கள் பல்வேறு முறைகளில் செயற்கையாகவும் வைரம் செய்து காட்டியுள்ளனர். இவைகள்தாம் பெரும்பாலும் தொழிலகக் கருவிகளில் பயன்படுகின்றன. ஆபிரிக்கக் கண்டத்தின் மத்திய மற்றும் தெற்குப் பகுதிகளிலேயே வைரம் பெருமளவிற் காணப்படுகிறது. கனடா, இந்தியா, பிரேசில், ரஷ்யா, ஆஸ்திரேலியா போன்ற நாடுகளிலும் வைரம் கிடைக்கிறது. ஆண்டுதோறும் ஏறத்தாழ 130 மில்லியன் காரட் (26,000 கிலோ கிராம்) வைரம் அகழ்ந்தெடுக்கப்படுகிறது. பன்னாட்டு கனிமவியல் சங்கம் வைரத்தை Dia என்ற குறியீட்டால் அடையாளப்படுத்துகிறது
# வைரம்

## வரலாறு

பழங்காலத்தில் வைரம் இந்தியாவிலிருந்துதான் கிடைத்ததாகவும்,. தற்போது உலகில் 96% வைரம், தென்னாப்பிரிக்காவிலிருந்து கிடைக்கிறது. இப்போது இந்தியாவில், கோதாவரிக்கருகிலுள்ள சம்பல்பூரிலும், நிஜாமிலும், பல்லாரியிலும் வைரங்கள் கிடைக்கின்றன. இவை சுரங்கங்களிலல்லாமல் ஆற்றோரங்களிலும் ஆற்று மணலிலும் கிடைக்கின்றன. ஆற்று வைரங்களே சிறந்தவை ஆகும். சுரங்கங்களில் ஒருவகை நீலநிற மண்ணில் வைரம் காணப்படுகிறது. இந்த மண் மேலே கொண்டுவரப் பட்டுக் காற்றிலும் வெயிலிலும் உலர்ந்து தூளாகிறது.கரியும் மணலும் சேர்ந்து சிலிக்கன் கார்பைடைகளில் வைரம் காணப்படுகிறது. வைரங்கள் வெண்மையாக நிறமற்றுத்தான் உள்ளன. வைரங்களின் மூலம் எக்ஸ்-கதிர் ஒளி செல்வதில்லை.  
வைரங்கள் முதலில் இந்தியாவில் கண்டறிந்து தோண்டி எடுக்கப்பட்டதாகக் கருதப்படுகிறது. வைரக்கல்லின் வண்டல் படிவு பென்னாறு, கிருஷ்ணா மற்றும் கோதாவரி ஆற்றுப் படுகைகளில் பல நூற்றாண்டுகளுக்கு முன்பு (குறைந்தது 3,000 ஆண்டுகள்) இருந்ததாக அறியப்படுகிறது.  
வைரங்கள் பண்டைய இந்தியாவில் மதச் சின்னமாக<nowiki/>ப் பயன்படுத்தியதை அடுத்து ராசிக்கல்லாகக் கருதப்படுகிறது. வேலைப்பாட்டுக் கருவிகளில் அவற்றின் பயன்பாடு ஆரம்பகால மனித வரலாற்றில் இருந்தே இருக்கிறது.
அதிகரித்த தேவை, மேம்படுத்தப்பட்ட பட்டை தீட்டும் முறை மற்றும் பாலிஷ் நுட்பங்கள், உலக பொருளாதாரத்தில் வளர்ச்சி, புதுமையான மற்றும் வெற்றிகரமான விளம்பரப் பிரச்சாரங்களினால் வைரத்தின் புகழ் 19 ஆம் நூற்றாண்டு முதல் உயர்ந்துள்ளது.  
1772 ஆம் ஆண்டில், அந்தோனி லெவாய்சர் ஆக்சிஜன் உள்ள சூழலில் உள்ள ஒரு வைரக் கல்லின் மீது சூரியக் கதிர்களை ஒரு லென்ஸ் பயன்படுத்தி விழச் செய்து, கார்பன் டை ஆக்சைடு மட்டுமே உருவாவதைக் காட்டி வைரமும் ஒரு வகை கார்பன் தான் என்று நிரூபித்தார். பின்னர் 1797 இல், ஸ்மித்ஸன் டெனன்ட் மீண்டும் அந்த சோதனையை விரிவுபடுத்தினார். வைரம் மற்றும் கிராஃபைட்டை எரியும் போது அவை ஒரே அளவு வாயு வெளியிடும் என்றதை விளக்கி இந்தப் பொருட்களின் இரசாயன சமானத்தை நிறுவினார்.  
வைரங்களின் மிகப் பிரபலமான பயன்பாடு அலங்காரம். பழங்காலத்தில் இருந்தே இவ்வாறு பயன்படுத்தப்பட்டு வருகிறது. வெள்ளை ஒளியைச் சிதறல் அடைய செய்து நிறமாலை வண்ணங்களை வெளிப்படுத்துவது வைரத்தின் முதன்மைப் பண்பாகும். வைரத்தின் பொதுவான நான்கு பண்புகள் காரட், வெட்டு, நிறம், மற்றும் தெளிவு ஆகும் ஒரு பெரிய, குறைபாடற்ற வைரம் பாரகான் என அறியப்படுகிறது.
# வைரம்

## இயல்பு

வைரம் விதிவிலக்கான பண்புகளைக் கொண்டிருப்பதால் அதற்குப் பல பயன்கள் உண்டு. குறிப்பிடத்தக்கவை அதன் தீவிரக் கடினத்தன்மை மற்றும் வெப்பம் கடத்தும் தன்மை (900–) ,
அத்துடன் பரந்த பட்டை இடைவெளி மற்றும் உயர் ஒளிச் சிதைவு . 1700 செல்சியஸ் (1973 கெல்வின் / 3583 F}}) க்கு மேல் வெற்றிடம் அல்லது ஆக்சிஜன் இல்லாத சூழலில், வைரம் கிராஃபைட்டாக மாறுகிறது ; இயற்கையில் வைரத்தின் அடர்த்தி 3.15g/cm3 இருந்து 3.53 g/cm3 வரை இருக்கும். தூய வைரத்தின் அடர்த்தி 3.52 g/cm3 இருக்க வேண்டும். வைரத்தில் உள்ள கார்பன் அணுக்களின் இரசாயனப் பிணைப்பு கிராஃபைட்டை விட பலவீனமாக உள்ளது. கிராஃபைட்டில், அணுக்கள் ஒன்றன் மீது ஒன்று எளிதாகச் சரிய முடியும். அதனால் அதன் ஒட்டுமொத்தக் கட்டமைப்பு பலவீனமாக உள்ளது. அதேசமயம் வைரம் ஒரு நெகிழ்வற்ற முப்பரிமாண அணி அமையப்பெற்றுள்ளது.
# வைரம்

## இயல்பு

### கடினத்தன்மை

ஒரு பொருளின் கடினத்தன்மை அதன் அரிப்பு எதிர்ப்புத் தன்மையைக் கொண்டு வரையறுக்கப்படுகிறது. கடினத்தன்மையின் அளவுகோலான மோவின் அளவுகோலில், வைரம் 10 ( மிகவும் கடினமான பொருள் ) எனக் குறிப்பிடப்படுகிறது. வைரத்தின் கடினத்தன்மை பழங்காலத்தில் இருந்தே அறியப்படுகிறது.  
வைரத்தின் கடினத்தன்மை அதன் தூய்மை, படிக பூரணம், நோக்குநிலை ஆகியவற்றைப் பொறுத்தது. ஒரு சில வகை வைரங்களைப் போரான் நைட்ரைடு போன்ற பிற பொருட்களைக் கொண்டு வெட்ட முடியும். ஆனால் கடினமான வைரங்களை மற்ற வைரம் மற்றும் நானோகிரிஸ்டலின் வைரக் கூட்டின் மூலமே வெட்ட முடியும்.
# வைரம்

## இயல்பு

### மின் கடத்து திறன்

வைரத்திற்குப் பல சிறப்புப் பயன்பாடுகள் உள்ளன அல்லது குறைகடத்தியாகப் பயன்படுத்துவது உட்பட சில புது பயன்பாடுகள் உருவாக்கப்பட்டு வருகின்றன. சில நீல வைரங்கள் இயற்கைக் குறைகடத்திகளாகச் செயல்படுகின்றன. மாறாக வைரங்கள் சிறந்த மின்காப்புப்பொருள்களாகும். இந்த கடத்தும் திறன் மற்றும் நீல நிறம் போரான் அசுத்தத்தால் ஏற்படுகிறது.  
கணிசமான கடத்துதிறன் இரசாயன ஆவி படிதல் முறையில் தயாரிக்கப்பட்ட வைரத்தில் காணப்படுகிறது. இந்த கடத்துதிறன் மேற்பரப்பில் பரப்பு ஹைட்ரஜன் தொடர்பான இனங்கள் ஈர்க்கப்படுவதால் ஏற்படுகிறது. அது வெம்மென் அல்லது பிற மேற்பரப்புச் சிகிச்சைகள் மூலம் நீக்க முடியும் .
# வைரம்

## இயல்பு

### மேற்பரப்பு இயல்பு

வைரத்தின் மேற்பரப்பை நீர் ஈரமாக்க முடியாது, ஆனால் எளிதாக எண்ணெயால் ஈரமாக்க முடியும். இந்த இயல்பு செயற்கை வைரங்கள் செய்யும் போது எண்ணெய் பயன்படுத்தி வைரத்தைப் பெறுவதற்குப் பயன்படுத்த முடியும். வைர பரப்புகளில் சில அயனிகளால் வேதியியல் மாற்றம் ஏற்படும் போது
# வைரம்

## இயல்பு

### இரசாயன உறுதி

வைரம் அதிகமாக எதிர்வினை புரிபவை அல்ல. அறை வெப்பநிலையில் வைரங்கள் வலுவான அமிலங்கள் மற்றும் காரங்கள் உள்ளிட்ட எந்த இரசாயன மறுதுணைப்பொருட்களோடும் வினைபுரிவது இல்லை. ஒரு வைர மேற்பரப்பில் ஒரு சில ஆக்ஸிஜனேற்றிகளால் அதிக வெப்பநிலையில் ( 1,000&nbsp;°C கீழே ) ஒரு சிறிய மாற்றம் நிகழலாம். எனவே, அமிலங்கள் மற்றும் செயற்கை வைரங்கள் சுத்தப்படுத்தப் பயன்படுத்த முடியும் .
# வைரம்

## இதனையும் காண்க

- கோகினூர் வைரம்
# செல் பயர்பாக்சு

செல்லுமிடம் எல்லாம் எடுத்துச் செல்லக்கூடிய **செல் பயர்பாக்ஸ்** அதாவது **காவக்கூடிய பயர்பாக்ஸ்** (போட்டபிள் எடிசன் - Portable Edition). ஜான் T. ஹாலரினால் மீள் பொதிசெய்யப்பட்ட பயர்பாக்ஸ் பதிப்பாகும். இந்தப் பயர்பாக்ஸ் பதிப்பானது இறுகுவட்டு யுஎஸ்பி பிளாஸ்டிஸ்க் ஊடக விண்டோஸ் கணினிகளிலும் மற்றும் லினக்ஸ்/யுனிக்ஸ் ஆப்பிள் மாக் ஓஸ் இயங்குதளங்களில் வைன் ஊடாகவும் இயங்கக் கூடியது. இந்தப் பதிப்பானது கணினியில் பயர்பாக்ஸ்ஸை நிறுவவேண்டிய அவசியம் இல்லை அத்துடன் நிறுவியுள்ள பயர் பாக்ஸ் உடனும் எந்தவிதத்திலும் இடையூறை உண்டுபண்ணாது. முக்கியமாக பிரத்தியேகத் தன்மையான விடயங்களை அக்கணினியில் விடாமல் நீங்கள் தூக்கிக் கொண்டே திரியக் கூடிய வசதிகளை அளிக்கின்றது. தவிர அலுவலக வலையமைப்புக்களில் உங்களிற்கு கணினியின் மென்பொருளை நிறுவும் வசதிகள் தரப்படாவிட்டாலோ அல்லது மறுக்கப்படிருந்தால் கூட இப்பதிப்பினைப் பயன்படுத்தலாம்.
# செல் பயர்பாக்சு

## மாறுதல்கள்

இது மொஸிலா பயர்பாக்ஸ் போன்றே நீட்சிகள் மற்றும் உலாவியின் மேம்படுத்தல்களை ஆதரிக்கின்றது. எனினும் மாறுதல்கள் சில செய்யப்பட்டு யுஎஸ்பி பிளாஷ் டிஸ்குகளில் வாழ்நாளினைக் குறைக்காவண்ணம் அடிக்கடி எழுதி எழுதி அழிப்பது இல்லாமற் செய்யப்பட்டுள்ளது. இதில் உலாவியின் காஷ் என்னும் தற்காலிக சேமிப்பு மற்று உலாவியின் பார்க்கப்பட்ட பக்கங்களின் வரலாறும் செல் பயர்பாக்ஸில் இருந்து வெளிவந்ததும் இல்லாமற் செய்யப்பட்டுள்ளது (அழிக்கப்படும்). இணையத்தை உலாவரும்போது பதிவிறக்கப்படும் குக்கீஸ் (மென்பொருள்) உலாவியை நிறுத்தியதும் அழிக்கப்படும். இவை விருப்பத் தேர்வுகளூடாக மாற்றக் கூடியனவேயெனினும் அவ்வாறு செய்வதானது யுஎஸ்பி டிஸ்குகளின் வாழ்நாளினைக் குறைத்துவிடும்.  
பிரத்தியேக சேமிப்புக்களாகப் புத்தகக் குறிப்பு, சேர்ந்து இயங்கும் அடோப் (முனைநாள் மக்ரோமீடியா) பிளாஷ் (flash) ஷாக்வேவ் (Shockwave) மற்றும் தீம்ஸ் (Themes) ஆகியவை பிளாஷ் டிஸ்க்கிலேயே சேமிக்கப்படும். பல்வேறு பட்ட பாவனையாளர்களிற்கு **பயர்பாக்ஸ்ஸை** விளக்குவதற்கும் இதனைப் பயன் படுத்தலாம்.
# செல் பயர்பாக்சு

## பதிப்புக்கள்

இதன் 2.0 பதிப்பானது 20 நவம்பர் 2006 இல் வெளிவந்தது. இது விண்டோஸ் 95, விண்டோஸ் 98, விண்டோஸ் மில்லேனியம், விண்டோஸ் 2000 ,விண்டோஸ் எக்ஸ்பி, விண்டோஸ் விஸ்டா ஆகியவற்றுடன் ஒத்தியங்கக் கூடியது.
# செல் பயர்பாக்சு

## வசதிகள்

- நீட்சி - சினேகப்பூர்வமான ஆரம்பம் - செல் பயர்பாக்ஸ் ஆரம்பிப்பான் 1.0.8 இப்போது உள்ளடக்கப்பட்டுள்ளது. இது நிறுவப்பட்டுள்ள நீட்சிகளை செல்பயர்பாக்ஸ் நிறுவப்பட்டுள்ள இடத்திற்குச் சார்பாக மாற்றிக்கொள்ளும்.
- எந்த உலாவி தேர்ந்தெடுக்கப்படுள்ளது என்பதைச் சோதிக்காது - செல் பயர்பாக்ஸ் ஆரம்பிக்கும் போது கணினியில் எந்த உலாவி இணையத்தை அணுகுவதற்காகத் தேர்ந்தெடுக்கப்படுள்ளது என்பதைச் சோதிக்காது.
- பதிவிறக்கத்தைச் சேமிக்கும் இடத்தைக் கேட்டறிதல் - செல்பயர்பாக்ஸ் எவ்விடத்தில் இணையத்தில் உள்ள கோப்பொன்றினைச் சேமிக்கும் பொழுது எவ்விடத்தில் சேமிக்கப் போகின்றீர்கள் என்று பயனரிடம் கோரி பயனரின் விரும்பும் இடத்தில் சேமிக்கும்.
- பதிவிறக்கச் சரித்திரம் அழிக்கப்படும் - செல்பயர்பாக்ஸை விட்டு நீங்கும் போது பதிவிறக்கச் சரித்திரம் அழிக்கப்பட்டு விடும்.
- உலாவிய சரித்திரம் சேமிக்கப்படமாட்டாது - செல்பயர்பாக்ஸ் இணையத் தளங்களைப் பார்த்த சரித்திரமானது அதை விட்டு நீங்கியது அழிக்கப்பட்டுவிடும்.
- போம்களில் (Forms) வழங்கும் தகவல்கள் சேமிக்கப்படமாட்டா - போம்கள் தொடர்பான தகவல்கள் ஏதும் சேமிக்கப்படமாட்டாது.
- டிஸ்க் காஷ் (Disk Cache) எதுவும் கிடையாது - யுஎஸ்பி பிளாஷ் டிஸ்களின் வாழ்நாளினைக் குறைக்காவண்ணம் டிஸ்களில் எழுதி எழுதி அழிக்கும் பயர்பாக்ஸின் பண்பானது செல்பயர்பாக்ஸில் செயலிழக்கப்பட்டுள்ளது.
# கூகுள் பேஜ் கிறியேட்டர்

**கூகிள் பேஜ் கிரியேட்டர்** கூகிள் ஆய்வுகூடத்திலிருந்து பெப்ரவரி 23, 2006 இலிருந்து சோதனை நிலையிலிருக்கும் சேவையாகும். இது ஜிமெயில் கணக்கு உள்ளவர்கள் இலகுவாக இணையப் பக்கங்களை உருவாக்கப் பயன் படுகின்றது. இன்னமும் இதன் இறுதிப் பதிப்பிற்கான திகதி அறிவிக்கப்படவில்லை.  
இது பார்ப்பதையே பெறும் (:en:WYSIWYG) இடைமுகத்தை அளிக்கின்றது. இதில் பயனர்கள் 100 MB அளவான இடவசதியுடன் வலைப் பாவனையையும் பெறுவர்.  
கூகிள் பேஜ் இணையப் பக்கமானது உருவாக்கப் பட்டதும் *http://username.googlepages.com* என்ற முகவரியில் தோற்றமளிக்கும்.
# கூகுள் பேஜ் கிறியேட்டர்

## வசதிகள்

- **தானாகவே சேமித்தல்** - ஜிமெயில் போலவே காலத்துக் காலம் தானாகவே உருவாக்கப்படும் பக்கங்களை சேமிக்கும்.
- 41 வகையான இணையப் பக்க மாதிரிகள் மூலம் பக்கங்களை வடிவமைக்கும் வசதி
- 4 விதமான பக்க வடிவமைப்பு
- பேஜ் கிரியேட்டர் மட்டுப்படுத்தப்பட்ட அளவிலான HTML மற்றும் CSS நிரல்களை ஆக்கும் வசதி.
- ஜாவாஸ்கிரிப்ட் வசதி
- பல இணையத்தளங்கள் போன்றல்லாது *.exe கோப்புக்களையும் ஆதரிக்கின்றது.
- மேலேற்றம் செய்யும் கோப்பு ஒன்றின் அதிகபட்ட அளவு 10 மெகாபைட், கோப்பின் அளவு கூடுதலாக இருந்தால் Winrar போன்ற மென்பொருட்களூடாக கோப்பை பிரித்துப் பதிவேற்றலாம்.
- HTML நெரடியாக எழுத வசதியில்லாவிட்டாலும் view Source என்பதைத் தெரிவு செய்து மாறறங்கள் செய்யலாம் அல்லது கணினியில் இதை உருவாக்கிவிட்டு இதை மேலேற்றம் செய்து கொள்ளலாம்.
# கூகுள் பேஜ் கிறியேட்டர்

## குறைகள்

**கூகிள் பேஜ்** மின்னஞ்சல் பக்கத்தை இணையப் பக்கத்திற்குப் பயன்படுத்துவதால் குப்பை அஞ்சல்கள் பெருகுவதற்கு வாய்ப்புள்ளது.
# கூகுள் பேஜ் கிறியேட்டர்

## வெளியிணைப்புகள்

- கூகிள் பேஜ் இணையத்தளம்
- உத்தியோகபூர்வ கூகிள் பேஜ் கிறியேட்டர் விவாதக் குழு கூகிள் குழுவில்
- கூகிள் இணைய சேவையைக் குறிவைக்கும் ரோஜான்கள்
- கூகிள் பேஜ் இணையத் தள எடுத்துக் காட்டுகள்
# மதுரை காமராசர் பல்கலைக்கழகம்

**மதுரை காமராசர் பல்கலைக்கழகம்** (*Madurai Kamaraj University*) இந்தியாவின் தென் தமிழ்நாட்டில் மதுரையில் அமைந்துள்ளது. இது 1966-ஆம் ஆண்டு ஆரம்பிக்கப்பட்டது. 18 பாடசாலைகளையும் 72 திணைக்களங்களையும் கொண்டுள்ளது. இப்பல்கலைக் கழகமானது 109 இணைக்கப்பட்ட கல்லூரிகளையும் (9 தன்னாட்சி) உடன் அனுமதிபெற்ற 7 மாலைக் கல்லூரிகளையும் கொண்டுள்ளது. தற்போது இந்தப் பல்கலைக்கழகம், பல்கலைக்கழக நிகர்நிலை குழுவினால் வழங்கப்படும் ஆற்றல்சார் பல்கலைக்கழகத்திற்கான தகுதியைப் பெற்றுள்ளது.  
மதுரை காமராசர் பல்கலைக் கழகம் (**மதுரைப் பல்கலைக் கழகம்** ஆரம்பத்திலிருந்து அறியப் படுகின்றது) இந்தியாவில் சரித்திர முக்கியத்துவமான நகரமான மதுரையில் பண்டைய பாண்டிய அரசனின் தலைநகரில் அமைந்துள்ளது. இப்பல்கலைக்கழகம் தொடங்கப்பட்ட ஆண்டிலிருந்து பன்னிரண்டு ஆண்டுகளுக்குப் பின்னர் 1978-<nowiki/>இல் முன்னாள் தமிழ்நாட்டு முதலமைச்சரும் 1975-இல் மறைந்தவருமான காமராசர் நினைவாக மதுரை காமராசர் பல்கலைக்கழகம் எனப் பெயர் மாற்றப்பட்டது.
# மதுரை காமராசர் பல்கலைக்கழகம்

## துணைவேந்தர்கள்

- முனைவர் தெ. பொ. மீனாட்சிசுந்தரம் (01.02.1966 - 18.01.1971)
- முனைவர் மு. வரதராசன் (01.02.1971 - 10.10.1974)
- முனைவர் எசு. வி. சிட்டிபாபு (24.02.1975 - 23.02.1978)
- முனைவர் வா.செ.குழந்தைசாமி (31.03.1978 - 02.03.1979)
- முனைவர் வ.சுப.மாணிக்கம் (17.08.1979 - 30.06.1982)
- பேராசிரியர் ஜெ. இராமசந்திரன் (29.08.1982 - 28.08.1985)
- பேராசிரியர் எஸ். கிருஷ்ணசாமி (04.10.1985 - 20.11.1988)
- முனைவர் எம்.இலட்சுமணன் (20.01.1989 - 19.01.1992)
- முனைவர் எம்.டி.கே.குத்தாலிங்கம்
- முனைவர் கல்யாணி மதிவாணன் (10.4.2012 -18.04.2015)
- பேராசிரியர் பி.பி. செல்லத்துரை (28.05.2017 -14.06.2018)
- பேராசிரியர் மு. கிருஷ்ணன் (02.01.2019 முதல்)
- பேராசிரியர் ஜெ. குமார்
# மதுரை காமராசர் பல்கலைக்கழகம்

## வழங்கப்படும் படிப்புகள்

### முதுநிலை படிப்புகள்

- முதுகலை தமிழ்
- முதுகலை ஆங்கிலம்
- முதுகலை வரலாறு
- முதுநிலை அறிவியல் (கணிதம்)
- முதுநிலை அறிவியல் (இயற்பியல்)
- முதுநிலை அறிவியல் (உயிர்-வேதியியல்)
- முதுநிலை அறிவியல் (மூலக்கூறு உயிரியல்)
# மதுரை காமராசர் பல்கலைக்கழகம்

## வழங்கப்படும் படிப்புகள்

### இளநிலை ஆய்வாளர்

- தமிழ்
- ஆங்கிலம்
- கணிதம்
# மதுரை காமராசர் பல்கலைக்கழகம்

## வழங்கப்படும் படிப்புகள்

### முதுநிலை ஆய்வாளர்

- தமிழ்
- ஆங்கிலம்
- பயிரியல்
- விலங்கியல்
- உயிர்-வேதியியல்
- மூலக்கூறு உயிரியல்  
இதன் திறந்த பாடக் கற்கைநெறிகளை இலங்கையில் கொழும்பில் அம்பிகா கல்வி நிலையமூடாக செப்டம்பர் 6 2000 முதல் வெளிவாரிக் கற்கை நெறிகளை வழங்கி வருகின்றனர். சில நிலையங்களில் ஆய்வுகளையும் ஆசிரியர்களின் திறமைகளை மேம்படுத்துவதற்காக உள்ளது.
# மொறட்டுவைப் பல்கலைக்கழகம்

**மொறட்டுவைப் பல்கலைக்கழகம்** ) இலங்கையில் புகழ் பெற்ற தொழில்நுட்பப் பல்கலைக்கழகங்களுள் ஒன்றாகும். இது கொழும்பிற்குத் தெற்கே கட்டுப்பத்த (மொறட்டுவை) பகுதியில் அமைந்துள்ளது. பல தொழில் சார்வல்லுனர்களை உருவாக்கிய இப்பல்கலைக்கழகம் http://.lk எனும் இலங்கைக்கான இணைய வழங்கியைத் தனது ஆதர் சி.கிளாக் ஆய்வுக்கூடத்தில் கொண்டுள்ளது. மைக்ரோசாப்டின் நகர்பேசி ஆய்வுக்கூடமும் இப்பல்கலைக்கழகத்திலுள்ளது. இப்பல்கலைக்கழகம் இலங்கையில் மிகக் கூடுதலான லினக்ஸ் இயங்குதளங்களையும் கணினிகளைத் தன்னகத்தே கொண்டுள்ளது. பட்டப் படிப்புகளுக்கு மேலதிகமாக வெளிவாரிப் படிப்பாக BIT (Bachelors of Information Technology) கற்கை நெறிகளையும் வழங்கி வருகின்றது.
மொறட்டுவ பல்கலைக்கழகத்தின் மாணவர்கள் *கூகுள் நிரல் கோடை* போட்டிகளில் 2007, 2008, 2009, 2010, and 2011 ஆண்டுகளில் வென்றுள்ளனர். தவிரவும் இப்பல்கலையின் மாணவர்கள் சிறீலங்கா இமாஜின் கோப்பையிலும் ஐஈஈஈ எக்சுட்ரீம் உலகளாவியப் போட்டிகளிலும் வெற்றி பெற்றுள்ளனர். *கூகுள் நிரல் கோடை* போட்டிகளில், 2005ஆம் ஆண்டில் இந்தப் போட்டிகள் துவங்கப்பட்டதிலிருந்து ஐந்தாண்டுகளில் மொறட்டுவ பல்கலைக்கழகம் பெற்ற விருதுகளுக்காக உலகளவில் முதல்நிலைப் பல்கலைக்கழகமாக தரவரிசைப்படுத்தப்பட்டுள்ளது.  
இங்கு மூன்று பிரதான துறைசார் பிரிவுகள் உண்டு. அவையாவன *பொறியியல் பிரிவு*, *தகவல் தொழில்நுட்ப பிரிவு*, *கட்டிடக்கலை பிரிவு*.
# மொறட்டுவைப் பல்கலைக்கழகம்

## பொறியியல் பிரிவு

இங்கு பின்வரும் கிளைத்துறைகளில் இளமானி பொறியியல் கற்கைநெறி வழங்கப்படுகிறது.  
- குடிசார் பொறியியல்
- இயந்திரப் பொறியியல்
- மின்பொறியியல்
- இலத்திரனியல் மற்றும் தொலைதொடர்பு பொறியியல்
- கணினி அறிவியல் மற்றும் பொறியியல்
- இரசாயன மற்றும் செய்முறை பொறியியல்
- பொருளறிவியல் மற்றும் பொறியியல்
- புடவை கைத்தொழில் பொறியியல்
- புவியியல் வள பொறியியல்
# மொறட்டுவைப் பல்கலைக்கழகம்

## வெளியிணைப்புகள்

- மொறட்டுவப் பல்கலைக்கழக உத்தியோகபூர்வ இணையத்தளம்
# ஆர்க்குட்

**ஆர்க்குட்** அல்லது **ஓர்க்குட்** (*Orkut*) கூகிள் நிறுவனத்தின் இணையவழி வழங்கும் சமூக வலையமைப்பு (குமுகவலை) சேவையாகும். இச்சேவை இதனைத் தொடங்கிய கூகிள் ஊழியர் ஆர்க்குட் புயுக்கோக்டன் என்பவருடைய பெயராலேயே **ஆர்க்குட்** என வழங்குகின்றது. இக் குமுகவலை (சமூக வலையமைப்பு) புதிய நட்புறவை வளர்ப்பதோடு இருக்கின்ற நண்பர்களின் தொடர்பையும் நட்புறவையும் பேணிப் பாதுகாக்கின்றது. ஆர்க்குட் அதனுடய போட்டியான குமுக வலையமைப்புகளைக் காட்டிலும் மிகுந்த உரையாடல் விவாதத்தளங்களுக்கும் வழி வகுத்து தருகின்றது. இக் குமுகவலையின் அழைப்பின் பேரிலேயே இதில் இணையமுடியும்.
# ஆர்க்குட்

## வரலாறு

ஆர்க்குட் ஆரவாரம் இன்றி ஜனவரி 22, 2004 இல் கூகிளினால் தொடங்கி வைக்கப்பட்டது. துருக்கி நாட்டு நிரலாக்கரான ஆர்க்குட் புயுக்கோக்டன் மென்பொருள் விருத்தியாளரான தனிப்பட்ட மென்பொருள் கூகிளின் நிர்வாகக் கோட்பாடுகளிற்கமைய விருத்தி செயய்ப்பட்டது.  
ஆர்க்குட அழைப்பின் பேரிலேயே இணையமுடியுமென்பதால் குறைவாகவே ஆட்கள் இணைவார்கள் என எதிர்பார்க்கப்பட்ட போதும் ஜூலை 2004 **ஆர்குட்** 1 மில்லியன் பயனர்களைத் தாண்டியது செப்டம்பர் 2004, 2 மில்லியன் பயனர்களை தாண்டியது.  
அண்மைக் காலத்தில் ஆர்கூட்டிற்கு தமிழ் இடைமுகம் வழங்கப் பட்டது. இதன் மூலம் இந்திய தமிழ் பேசும் சந்தையை கூகிள் இந்தியா குறி வைத்துள்ளது.  
எனினும் அதற்கு பிறகு, கூகிள் கணக்கு வைத்திருப்பவர்களுக்கும் ஆர்குட் கணக்கு வழங்குவது துவங்கப்பட்டது.  
அக்டோபர் 11 2006 29,609,324 பயனர்களைக் கொண்டுள்ளது
# ஆர்க்குட்

## தர்க்கம்

### பிரேசிலில் பிரபலம்

**| '''ஆர்குட்டின் புவியியற் பரம்பல்'''**  
| பிரேசில் | <div></div> | 63.64% |  |
| --- | --- | --- | --- |
| இந்தியா | <div></div> | 9.56% |  |
| பாக்கிஸ்தான் | <div></div> | 1.80% |  |
| ஈரான் | <div></div> | 1.22% |  |
| ஐக்கிய இராச்சியம் | <div></div> | 0.71% |  |
| ஜப்பான் | <div></div> | 0.54% |  |
| போர்த்துக்கல் | <div></div> | 0.46% |  |
| கனடா | <div></div> | 0.44% |  |
| இத்தாலி | <div></div> | 0.39% | } |  
ஆர்க்குட் சமுதாயம் பிரேசில் பயனர்கள் குறைவடைந்து வருகையில் ஆர்க்குட் சேவையில் பெருவெள்ளமாக வரும் பிரேசில் பயனர்கள் இச்சேவையினைப் பதிந்து வருதலானது நல்லதோர் அறிகுறியல்ல. அக்டோபர் 1, 2006 இன்படி பிரேசில் பாவனையாளர்கள் 63% வீதமும் அமெரிக்கா 13.8% உம் இந்தியா 9.5% வீதமும் ஆகும். அளவுக்கதிகமான பிரேசில் பயனர்களால் இச்சேவையில் அதிருப்தி அடைந்துள்ளனர். இச்சேவையில் முதலாவது மாற்றுமொழியாக போர்த்துகீசிய (பிரேசில்) மொழியேயுள்ளது. சமுதாயத்தை நிர்வாகிக்கும் பலர் பயனர்களை ஆங்கிலத்தில் மாத்திரமே தமது கருத்துக்களைத் தெரிவிக்குமாறு வேண்டியுள்ளனர். வேறுசிலரோ இக்குற்றச்சாட்டுக்களையே கருப்பொருளாகக் கொண்டும் குழுக்களை அமைத்துள்ளனர்.  
புள்ளிவிபரங்களின் படி பிரேசிலில் 9% வீதமானவர்கள் இச்சேவையைப் பதிவுசெய்துள்ளனர். இதுவே ஒரு நாட்டில் பதிவுசெய்யப் பட்டவர்க்ளின் மிகக் கூடுதலான வீதம் ஆகும். பிரேசில் செய்தித் தளத்தில் ஆர்க்குட்டின் அண்மைய பேட்டியில் ஆர்க்குட வட அமெரிக்கர்கள் ஏன் இந்த சேவையைப் புறக்கணிக்கின்றனர் என்பது தனக்குத் தெரியாது என்றும் ஆர்குட்டின் முதன்மையான (பிரதான) இலக்கு பிரேசில் நாடாகவே இருக்கும் என்றார்.
# ஆர்க்குட்

## வெறுப்பூட்டும் குழுக்கள்

இவற்றில் சில இனவாதம் பற்றியும் நாசிசம் (ஆரியரே உயர்வென்று கூறும்) வெள்ளையர்களே உயர்ந்தவர்கள் என்று கூறும் குழுக்கள் பயனர் அனுமதியை மீறுவதாகக் கூறி அழிக்கபபட்டன. எனினும் இவ்வாறான மனிதப் பண்பற்ற குழுக்களை அடையாளம் காண்பது ஆர்க்குட்டிற்குக் கடினமானதால் இவ்வாறான குழுக்கள் சில இன்னமும் இயங்கி வருகின்றன.  
2005 ஆம் ஆண்டில் கறுப்பினத்தவருக்கு எதிராக எழுதிய கருத்துக்களினால் பிரேசில் நாட்டவர் ஒருவர் சிறைத்தண்டனை பெற்றார்.
# ஆர்க்குட்

## ஆர்க்குட் பயனர் உரிம ஒப்பந்தம்

ஆர்க்குட்டின் பயனர் ஒப்பந்தம்:  
*ஆர்க்குட்.காம் இணையத்தளத்தில் வெளியிடப்படுபவையோ அல்லது காட்டப்படுபவையோ உலகளாவிய வகையில் பிரதி பண்ணக் கூடிய (படி எடுக்ககூடிய) அனுமதியை ஏனையவர்களுக்கு வழங்குவதாகும்*
# ஆர்க்குட்

## ஈரான் தணிக்கை

ஈரான் நாட்டில் மிகப் பரவலமாக (பிரபலமாக) இருந்த ஆர்க்குட் இணையத்தளமானது அந்நாட்டினால் தணிக்கைக்குள்ளாக்கப் பட்டுள்ளது. இதற்கு இது இஸ்லாமியக் கொள்கைகளுக்கெதிராக துணைகள் தேடுதல், டேட்டிங் (Dating) போன்றவற்றில் ஈடுபடுவதாலாகும். இவ்வாறு ஈரான் நாடானது இச்சேவையை இடைநிறுத்தியதும் http://www.orkutproxy.com/ என்னும் ஓர் இணையத்தளம் ஆரம்பிக்கப் பட்டதெனினும் இச்சேவையானது இடைநிறுத்தப் பட்டுள்ளது. Open Proxy server ஊடாக இணையமுடியுமெனினும் இது சாதாரண கணினிப் பாவனையாளரால்(பயன்படுத்துபவரால்) செய்யமுடியாத ஒன்றாகும்.  
ஆகஸ்ட் 2006 இல் ஐக்கிய அரபு அமீரகமும் தணிக்கையில் ஈரானுடன் இணைந்து கொண்டது.
# ஆர்க்குட்

## முடிவு

ஃபேஸ்புக்கிற்கு முன்னோடியாக திகழ்ந்த **ஆர்க்குட்** சமூக வளைத்தளமானது யாகூ! நிறுவனத்தின் ஒரு அங்கமாகும். இதனை 2014ஆம் ஆண்டு செப்டம்பர் மாதம் 30ஆம் தேதியிலிருந்து மூடிவிடப்போவதாக கூகிள் நிறுவனம் அறிவித்துள்ளது.
# மேளகர்த்தா இராகங்களின் அமைப்பு

கருநாடக இசையில் 72 மேளகர்த்தாச் சக்கரத்தின் அமைப்பு முக்கியமானது. இந்த அமைப்பைக் கொண்டு எந்தவொரு இலக்கம் உள்ள மேளகர்த்தா இராகத்தின் அடையாளப் பண்பையும் (இராக லட்சணத்தையும்) எளிதில் அறிந்து கொள்ளலாம். இந்த 72 மேளகர்த்தாச் சக்கரம் கர்நாடக சங்கீதத்திற்கு மகுடம் போன்றது என்பர். இம் முறையை வேங்கடமகி தாம் இயற்றிய சதுர்த்தண்டிப்பிரகாசிகை என்னும் நூலில் விளக்கியுள்ளார்.  
ஒரு கட்டையில் (ஸ்தாயியிலுள்ள) 12 சுரங்கள் உள்ளன என்பது பல நாட்டு இசைக்கும் பொதுவானது. இந்த 12 சுரங்களைக் கொண்டு பின்னி விரிவாக்கப்பட்டிருக்கும் (பிரஸ்தரிக்கப் பட்டிருக்கும்) 72 மேளகர்த்தாக்கள், பிற நாட்டு இசை இலட்சண, இலட்சிய கலைஞர்களும் போற்றும் ஒன்று.
# மேளகர்த்தா இராகங்களின் அமைப்பு

## விவரம்

72 மேளகர்த்தாச் சக்கரம் 2 சரிசமமான பாகங்களாகப் பிரிக்கப் பட்டுள்ளது. முதல் பாகத்தில் வரும் 36 மேளகர்த்தாக்களுக்கு *பூர்வ மேளகர்த்தாக்கள்* என்றும் இரண்டாம் பாகத்தில் வரும் 36 மேளகர்த்தாக்களுக்கு *உத்தர மேளகர்த்தாக்கள்* என்றும் பெயர். 1-36 மேளகர்த்தாக்களில் சுத்த மத்திம சுரமும், 37- 72 மேளகர்த்தாக்களில் பிரதி மத்திம சுரமும் வருவதால் பூர்வ மேளகர்த்தாக்களை *சுத்த மத்திம மேளகர்த்தாக்கள்* என்றும், உத்தர மேளகர்த்தாக்களை *பிரதி மத்திம மேளகர்த்தாக்கள்* என்றும் அழைப்பர். பூர்வ பாகத்திலும், உத்தர பாகத்திலும் மேளகர்த்தா இராகங்கள் ஒரே விதமான வரிசை முறைப்படி வருகிறன.  
72 மேளகர்த்தாக்களும் 12 சிறிய சக்கரங்களின் கீழ் வகுக்கப் பட்டிருக்கின்றது. அவையாவன:
1. *இந்து* - சந்திரனுக்கு இந்து மறு பெயர். ஒரே ஒரு சந்திரன் இருக்கயில், முதல் சக்கரத்தின் பெயர் இந்து.
1. *நேத்ர* - நேத்ர என்பது கண்களை குறிக்கும். அதிகமான விலங்குகளுக்கும் பறவைகளுக்கும் கண்கள் இரண்டு. ஆதலால் இரண்டாம் சக்கரத்திற்கு இந்த பெயர் சூட்டபட்டிருக்கிறது.
1. *அக்னி* - மூன்று வகை அக்னிகளைக் குறித்து மூன்றாம் சக்கரத்திற்கு அக்னி என்று பெயர்.
1. *வேத* - 4வது சக்கரம் நான்கு வேதங்களை குறித்து வேத என்றழைக்கபடுகிறது.
1. *பாண* - பஞ்ச பாணங்களை குறித்து பாண என்று 5வது சக்கரத்தை அழைக்கிறோம்.
1. *ருது* - வருடத்தில் ஆறு காலங்களை குறித்து ருது என்று 6வது சக்கரத்தை அழைக்கிறோம்.
1. *ரிஷி* - மாமுணிவர்கள் ஏழு. ஆதலால் 7வது சக்கரத்தை ரிஷி என்றழைக்கப்படுகிறது.
1. *வசு* - வசுக்கள் எட்டு. அதன் அடிப்படையில் 8வது சக்கரத்திற்கு வசு என்று பெயர்.
1. *பிரம்ம* - ஒன்பது பிரம்மாக்களை குறித்து 8வது சக்கரத்திற்கு பிரம்ம என்று பெயர்.
1. *திசி* - ஆகாசம் மற்றும் பாதாளத்துடன் பத்து திசைகள். ஆதலால் 10வது சக்கரத்திற்கு பெயர் திசி.
1. *ருத்ர* - 11 ருத்ர வகைகளையொட்டி 11வது சக்கரத்திற்கு பெயர் ருத்ர என்று சூட்டபட்டிருக்கிறது.
1. *ஆதித்ய* - 12 ஆதித்யர்களை குறித்து 12வது சக்கரத்திற்கு ஆதித்ய என்று பெயர்.
# மேளகர்த்தா இராகங்களின் அமைப்பு

## சுரங்கள் வேறுபாடு

"ரி" , "க" சுரங்கள் சக்கரத்திற்கு சக்கரம் வேறுபடும்.  
| 1, 7 சக்கரங்களில் | சுத்த ரிஷபம் | சுத்த காந்தாரம் |  |
| --- | --- | --- | --- |
| 2, 8 சக்கரங்களில் | சுத்த ரிஷபம் | சாதாரண காந்தாரம் |  |
| 3, 9 சக்கரங்களில் | சுத்த ரிஷபம் | அந்தர காந்தாரம் |  |
| 4, 10 சக்கரங்களில் | சதுஸ்ருதி ரிஷபம் | சாதாரண காந்தாரம் |  |
| 5, 11 சக்கரங்களில் | சதுஸ்ருதி ரிஷபம் | அந்தர காந்தாரம் |  |
| 6, 12 சக்கரங்களில் | ஷட்சுருதி ரிஷபம் | அந்தர காந்தாரம் | } |  
தைவத நிஷாத சுரங்கள் கர்த்தாவுக்கு கர்த்தா வேறுபடும்.  
| 1வது கர்த்தா இராகத்தில் | சுத்த தைவதம் | சுத்த நிஷாதம் |  |
| --- | --- | --- | --- |
| 2வது கர்த்தா இராகத்தில் | சுத்த தைவதம் | கைசிகி நிஷாதம் |  |
| 3வது கர்த்தா இராகத்தில் | சுத்த தைவதம் | காகலி நிஷாதம் |  |
| 4வது கர்த்தா இராகத்தில் | சதுஸ்ருதி தைவதம் | கைசிகி நிஷாதம் |  |
| 5வது கர்த்தா இராகத்தில் | சதுஸ்ருதி தைவதம் | காகலி நிஷாதம் |  |
| 6வது கர்த்தா இராகத்தில் | ஷட்சுருதி தைவதம் | காகலி நிஷாதம் | } |
# சூளாதி

**சூளாதி** என்பது கன்னட மொழியில் புரந்தரதாசர் இயற்றிய ஒரு வகை உருப்படி ஆகும். ஒரே இராகத்தில் 2, 5, 7 தாளங்களைக் கொண்டு இது அமைந்திருக்கும். சில சூளாதிகள் தாளமாலிகைகளாகவும் மற்றும் சில கீர்த்தனைகளாகவும் அமைக்கப்பட்டுள்ளன. ஆரம்ப காலத்தில் சூளாதிகள் தாளப் பிரபந்தங்களாகத் தோன்றி நாளடைவில் அவை மறைந்து போயின. ஆதி தாளமும், இரட்டித்த மத்திய தாளமும் சூளாதிகளில் அநேகமாகக் காணப்படுகிறன. சூளாதி தாளங்களில் அருணகிரிநாதர் திருப்புகழ்ப் பாடல்களையும் நாராயண தீர்த்தரின் கிருஷ்ணலீலா தரங்கிணியில் தரங்கங்களையும் காணலாம். சில சூளாதிகள் இராக தாள மாலிகையாகக் காணப்படும். திருப்பதி அன்னமார்ச்சாரியார் தெலுங்கில் இரக தாள மாலிகையாக அமைந்துள்ள ஒரு சூளாதி இயற்றியுள்ளார். கலாநிதி கே. பொன்னையாப் பிள்ளை அவர்கள் பஞ்ச சூளாதி ஒன்றைத் தமிழில் இயற்றியுள்ளார்.
# பிரபந்தம் (உருப்படி)

பிரபந்தத்திற்கு பண்டைக் காலத்தில் ஆசிரியர்கள் விசேட இலக்கணங்களைக் கூறியுள்ளனர். இவற்றுள் சில மறைந்து விட்டன. தற்போது வழக்கத்திலுள்ள ஒரு பிரபந்தமானது
- சுரம்
- பிருதம்
- பதம்
- தென்னகம்
- பாடம்
- தாளம்
என்னும் 6 அங்கங்களை உடையது.  
மேற்கூறிய அங்கங்களோடு கூடிய பிரபந்தங்கள் 5 வகையாகும். அவை:
- கைவாரப் பிரபந்தம்
- சாதாரண பிரபந்தம்
- கிரகசுரப் பிரபந்தம்
- முக்தபதப் பிரபந்தம்
- உமாதிலகம்
ஆகும்.  
பிரபந்தத்தில் முதல் பாகத்தின் பெயர்.
- உத்கரகம் :- இது பல்லவிக்கு சமனானது.
- துருவம் :- இது சரணத்திற்கு சமனானது.
- மேளபாகம் :- அனுபல்லவிக்கு சமனானது.
- அபோகம் :- இறுதிப் பாகம்.
# சத்யமேவ ஜெயதே

தேவநாகிரி எழுத்தில்*"சத்யமேவ ஜெயதே"* என்ற சொற்றொடருடன்.]]**சத்யமேவ ஜெயதே** (, ) என்பது *முண்டக உபநிடத்தின்* புகழ்பெற்ற ஒரு மந்திரத்தின் ஒரு பகுதியாகும். இந்தியா சுதந்திரம் அடைந்ததைத் தொடர்ந்து, 26 சனவரி 1950 அன்று, இந்தியா குடியரசாக மாறிய நாளில் இந்திய தேசிய குறிக்கோளாக ஏற்றுக்கொள்ளப்பட்டது.  
இது அசோக சிங்கத் தூபியின் தலைப்பகுதியின் அடிவாரத்தில் தேவநாகரி எழுத்தில் பொறிக்கப்பட்டுள்ளது, இந்திய தேசிய இலச்சினையின் ஒருங்கிணைந்த பகுதியாகவும் உள்ளது. அனைத்து இந்திய ரூபாய்களிலும், தேசிய ஆவணங்களிலும் சின்னம் மற்றும் "சத்யமேவ ஜெயதே" என்ற சொற்கள் பொறிக்கப்பட்டிருக்கும்.
# சத்யமேவ ஜெயதே

## தோற்றம் மற்றும் பொருள்

இக்குறிக்கோள் *முண்டக உபநிடதத்தில்* 3.1.6வது மந்திரத்தில் உள்ளது. மந்திரமும் மொழிபெயர்ப்பும் பின்வருமாறு:  
;தேவநாகரி எழுத்துமுறையில்
<blockquote><poem>
सत्यमेव जयते नानृतं सत्येन पन्था विततो देवयानः।
येनाक्रमन्त्यृषयो ह्याप्तकामा यत्र तत् सत्यस्य परमं निधानम्॥
</poem>
;தமிழில்
<poem>
ஸத்யமேவ ஜயதே நாந்ருதம்
ஸத்யேன பந்தா<sub>2</sub> விததோ தே<sub>3</sub>வயான: ।
யேனாக்ரமந்த்ய்ருஷயோ ஹ்யாப்தகாமா:
யத்ர தத்ஸத்யஸ்ய பரமம் நிதா<sub>4</sub>னம் ॥
</poem>
</blockquote>  
;மொழிப்பெயர்ப்பு
சுவாமி குருபரானந்தர் வழங்கிய தமிழ் உரை:
<blockquote>
<poem>
வாய்மையே வெல்லும். பொய்மை வெல்லாது. எந்த ப்ரஹ்ம லோகத்தில் ஸத்யத்தினால் அடையப்படும் அந்த மேலான லக்ஷ்யம் உண்டோ.
அந்த லோகத்தை ஆசைகள் நீங்கிய ரிஷிகள் எந்தப் பாதையினால் அடைகிறார்களோ, அந்த ஒளி பொருந்திய பாதை ஸத்யத்தினால் அமைக்கப்பட்டுள்ளது.
# செப்டம்பர் 18

## பிறப்புகள்

- 53 &ndash; திராயான், உரோமைப் பேரரசர் (இ. 117)
- 1709 &ndash; சாமுவேல் ஜோன்சன், ஆங்கிலேயக் கவிஞர், அகராதியியலாளர் (இ. 1784)
- 1765 &ndash; பதினாறாம் கிரகோரி (திருத்தந்தை) (இ. 1846)
- 1889 &ndash; பரலி சு. நெல்லையப்பர், எழுத்தாளர், இதழாளர், பதிப்பாளர், விடுதலைப் போராட்ட செயற்பாட்டாளர் (இ. 1971)
- 1908 &ndash; விக்தர் அம்பர்த்சுமியான், சார்ச்சிய-ஆர்மீனிய வானியலாளர் (இ. 1996)
- 1925 &ndash; இரா. சாரங்கபாணி, தமிழ்ப் பேராசிரியர், தமிழறிஞர் (இ. 2010)
- 1928 &ndash; பண்டரிபாய், தென்னிந்தியத் திரைப்பட நடிகை (இ. 2003)
- 1949 &ndash; விஷ்ணுவர்தன், இந்தியத் திரைப்பட நடிகர், பாடகர் (இ. 2009)
- 1950 &ndash; சபனா ஆசுமி, இந்தியத் திரைப்பட, தொலைக்காட்சி, நாடக நடிகை
- 1961 &ndash; ஜேம்ஸ் கண்டோல்பினி, அமெரிக்க நடிகர், தயாரிப்பாளர் (இ. 2013)
- 1968 &ndash; உபேந்திரா, இந்திய நடிகர், பாடகர்
- 1971 &ndash; லான்சு ஆம்ஸ்டிராங், அமெரிக்க மிதிவண்டி வீரர்
- 1973 &ndash; ஜேம்ஸ் மார்ஸ்டன், அமெரிக்க நடிகர்
- 1976 &ndash; ரொனால்டோ, பிரேசில் கால்பந்தாட்ட வீரர்
- 1979 &ndash; வினய், தென்னிந்தியத் திரைப்பட நடிகர்
- 1986 &ndash; பல்ஜிந்தர் சிங், இந்திய தடகள வீரர்
- 1989 &ndash; அசுவினி பொன்னப்பா, இந்திய இறக்கை பந்தாட்ட வீரர்
# செப்டம்பர் 18

## இறப்புகள்

- 1783 &ndash; லியோனார்டு ஆய்லர், சுவிசு கணிதவியலாளர், இயற்பியலாளர் (பி. 1707)
- 1945 &ndash; இரட்டைமலை சீனிவாசன், ஆதி திராவிடர் இயக்கத் தலைவர் (பி. 1859)
- 1958 &ndash; பக்வான் தாஸ், இந்திய இறை மெய்யியலாளர், அரசியல்வாதி (பி. 1869)
- 1961 &ndash; டாக் ஹமாஷெல்ட், ஐநாவின் 2வது பொதுச் செயலர், அமைதிக்கான நோபல் பரிசு பெற்ற சுவீடியர் (பி. 1905)
- 1966 &ndash; வித்துவான் க. வேந்தனார், ஈழத் தமிழறிஞர் (பி. 1918)
- 1967 &ndash; ஜான் கொக்ரொஃப்ட், நோபல் பரிசு பெற்ற ஆங்கிலேய இயற்பியலாளர் (பி. 1897)
- 1970 &ndash; ஜிமி ஹென்றிக்ஸ், அமெரிக்க பாடகர் (பி. 1942)
- 1978 &ndash; ஆபிரகாம் கோவூர், இலங்கை, மலையாள உளவியலாளர் (பி. 1898)
- 1992 &ndash; முகம்மது இதயத்துல்லா, இந்தியாவின் 6வது குடியரசுத் துணைத் தலைவர் (பி. 1905)
- 2005 &ndash; ஆவாபாய் பொமாஞ்சி வாடியா, இலங்கை-இந்திய சமூக செயல்பாட்டாளர், எழுத்தாளர் (பி. 1913)
- 2011 &ndash; டி. கே. கோவிந்த ராவ் கருநாடக இசைக் கலைஞர் (பி. 1929)
- 2018 &ndash; ராபர்ட் வெஞ்சூரி, அமெரிக்கக் கட்டிடக்கலைஞர் (பி. 1925)
- 2025 &ndash; ரோபோ சங்கர், தமிழக நகைச்சுவை நடிகர் (பி. 1978)
# செப்டம்பர் 18

## சிறப்பு நாள்

- எயிட்சு விழிப்புணர்வு நாள் (அமெரிக்கா)
- உலக நீர் கண்காணிப்பு நாள்
# ஆபிரகாம் கோவூர்

**ஆபிரகாம் கோவூர்** (ஏப்ரல் 10, 1898 - செப்டம்பர் 18, 1978), பகுத்தறிவாளர், உளவியலாளர், எழுத்தாளர், ஆசிரியர்.
# ஆபிரகாம் கோவூர்

## வாழ்க்கைக் குறிப்பு

இவர், கேரளாவில் திருவள்ளா என்னுமிடத்தில் 1898ஆம் ஆண்டு ஏப்பிரல் 10ஆம் நாள், மார் தொம்மா சிரியன் திருச்சபையின் தலைவரான கோவூர் ஈய்ப்பெ தொம்மா காத்தனாரின் மகனாகப் பிறந்தார். கொல்கத்தாவில் கல்வி கற்று பின்னர் கேரளாவில் சில காலம் கல்லூரி உதவி விரிவுரையாளராக இருந்த கோவூர், தன் வாழ்க்கையின் பெரும்பாலான காலத்தைக் கொழும்பில் கழித்தார். இலங்கையில் பல பாடசாலைகளில் தாவரவியல் ஆசிரியராகப் பணிபுரிந்து கொழும்பு தேர்ஸ்டன் கல்லூரியிலிருந்து 1959 இல் பணி ஓய்வு பெற்றார். கல்லூரிப் பணி ஓய்வு பெற்ற பின்னரே, ஆவிகள் ஆதன்களின் விந்தை நிகழ்வுகள் தொடர்பான தம் வாழ்நாள் ஆராய்ச்சியைப் பற்றிப் பேசவும் எழுதவும் தொடங்கினார்; இறுதிவரை அவர் தீவிர பகுத்தறிவாளராகவே கொள்கை முழக்கம் செய்தார்.  
தான் கடவுளின் அவதாரம் அல்லது தெய்வீக ஆற்றல் உள்ள மகான் என்று சொல்லும் அனைவருமே பொய்யர்கள், ஏமாற்றுவாதிகள் என்பதை நிறுவுவதே கோவூரின் முக்கிய குறிக்கோளாக இருந்தது. *Rationalist Association of Sri Lanka* என்னும் சங்கத்தைத் தோற்றுவித்து, வெகு காலம் அதன் தலைவராக இருந்தார்.
# ஆபிரகாம் கோவூர்

## பகுத்தறிவுப் பணி

ஆவி, பிசாசு தொடர்பாகக் கூறப்பட்ட எல்லாவகை விந்தை நிகழ்வுகளையும் அரை நூற்றாண்டுக்கும் மேல் முழுவதுமாக ஆராய்ந்தவர்.அத்தகைய நிகழ்வுகளுக்கும் நம்பிக்கைகளுக்கும் பின்னால், நம் சிந்தனைக்கு அப்பாற்பட்டதான உண்மை ஏதும் சிறிதும் இல்லை என்று முடிவு கண்டவர் கோவூர். ஆவி, பேய் ஆகியவை தொடர்பான ஆற்றல்கள் பெற்றுள்ளதாகக் கூறுகின்ற எல்லாரும் ஒன்று ஏமாற்றுக்காரர்களாக இருக்க வேண்டும் அல்லது மூளைக்கோளாறோ மனநோயோ கொண்டவர்களாக இருக்க வேண்டும் என்பதே அவரின் உறுதியான கருத்தாகும்.  
அவை தொடர்பான ஆராய்ச்சியில் ஈடுபட்டாருள், அத்துறைப் பணிக்காக மின்னசோட்டா மெய்யறிவு நிலையம் (இப்போது இந்நிறுவனம் செயல்பாட்டில் இல்லை) கவுரவ முனைவர் பட்டம் வழங்கியது -- இத்தகைய பட்டங்களை முதலில் இருந்தே எதிர்த்து வந்த கோவூர், முனைவர் பட்டத்தைத் திருப்பி அனுப்பினார்.
# ஆபிரகாம் கோவூர்

## ஒரு இலட்சம் பரிசு

இயற்கைக்கு அப்பாற்பட்ட வியக்கத்தக்க ஆற்றல்களைப் பெற்றுள்ளதாகக் கூறும், உலகின் எந்தப் பகுதியிலுள்ள எவரும், மோசடியின்றி செய்முறைகள் மூலம், அவர்கள் திறமைகளை மெய்ப்பித்துக் காட்ட முடியுமானால், அவருக்கு ஓரிலட்ச சிறீலங்க ரூபாய் பரிசளிக்க அவர் தயாராக இருப்பதாக அறைகூவினார். தான் இறக்கும் வரையில், அல்லது இதன் தொடர்பான முதல் வெற்றியாளரைக் காணும் வரையில், இந்த அறிவிப்பு செயற்பாட்டிலிருக்கும் என்றும் அறிவித்தார். இறுதி வரையில் எவருமே அப்பரிசை வெல்லவில்லை.  
டாக்டர்.கோவூரின் சவால்கள்:
- முத்திரையிடப்பட்டுள்ள உறையின் உள்ளே ஒரு கரன்சி நோட்டின் வரிசை எண்ணைப் படித்துக் காட்டுக.
- ஒரு கரன்சி நோட்டினைப் போன்று மற்றொரு கரன்சி நோட்டினை உண்டாக்கிக் காட்டுக.
- கடவுள் துணையால் பாதத்தில் எவ்விதப் புண்ணோ, கொப்பளமோ ஏற்படாமல் அரை நிமிட நேரம் எரியும் தணலில் அசையாமல் நின்று காட்டுக.
- நான் கேட்கும் ஒரு பொருளை ஒன்றுமில்லாமல் (சூனியத்தில்-வெற்றிடத்தில்) இருந்து உண்டாக்கிக் காட்டுக.
- மனோபலத்தைப் பயன்படுத்தி ஒரு திடப் பொருளை அசைத்தோ, வளைத்தோ காட்டுக.
- தொலைவில் உணர்தல் ஆற்றலைப் பயன்படுத்தி மற்றொருவன் நினைப்பதை வெளியில் எடுத்துக்கூறுக.
- பிரார்த்தனை, அத்மபலம், புனித தீர்த்தம், விபூதி, ஆசீர் வாதம் இவை போன்றவற்றின் மூலம் துண்டிக்கப்பட்ட ஒர் உடல் உறுப்பை ஓர் அங்குல நீளம் வளரச் செய்து காட்டுக.
- யோக சக்தியால் ஆகாயத்தில் எழுப்பிக் காட்டுதல் அல்லது மிதப்பது போல் செய்து காட்டுக.
- யோக சக்தியால் ஐந்தே மணித்துளி ஐந்து நிமிடம் இதயத் துடிப்பை நிறுத்திக் காட்டுக.
- நீரில் நடந்து காட்டுக.
- உன் உடலை ஓர் இடத்தில் இருக்க வைத்துவிட்டு வேறு ஓர் இடத்தில் இவ்வுடலை உருவாக்கிக் காட்டுக.
- யோக சக்தியால் அரை மணி நேரம் சுவாசிப்பதை நிறுத்திக் காட்டுக.
- ஆழ்நிலை தியானத்தாலோ, வேறு எவ்வகை தியானத்தாலே படைப்பாற்றல் மிக்க நுண்ணறிவையோ, பேரறிவையோ பெருக்கிக் காட்டுக.
- நிழற்படம் பிடிப்பதற்காக ஓர் ஆவி அல்லது ஒர் பேயினை நேரில் தோன்றச் செய்க.
- நிழற்படம் பிடிக்கும்போது படத்தாளில் பதிவாகாதவாறு உன்னை மறைத்துக் காட்டுக.
- மறுபிறவியின் விளைவாலோ, நல்ல அல்லது கெட்ட ஆவிபிடித்து இருப்பதாலோ உனக்குத் தெரியாத மொழியினைப் பேசிக்காட்டுக.
- பூட்டப்பட்ட அறையிலிருந்து தெய்வீக ஆற்றலால் வெளியே வந்து காட்டுக.
- மறைத்து வைக்கப்பட்டுள்ள ஒரு பொருளைக் கண்டுபிடித்துக் காட்டுக.
- வெறும் நீரை பெட்ரோலாகவோ, ஒயினாகவோ மாற்றிக் காட்டுக.
- ஒயினை ரத்தமாக மாற்றிக் காட்டுக.
# ஆபிரகாம் கோவூர்

## கண், உடல் தானம்

“எனக்கு சாவைக் கண்டு அச்சமில்லை; எனவே, என்னை புதைக்க வேண்டாம்” என்று தன் உயிலில் எழுதி வைத்த கோவூர், தன் கண்களை ஒரு கண் வங்கிக்குத் தானமாக அளித்தார்; தன் உடலை மருத்துவக்கல்லூரிக்கு ஆய்வுக்காகவும் தன் எலும்புக்கூடு தற்சுட்டன் கல்லூரியின் அறிவியல் ஆய்வகத்திற்கு அளிக்கப்பட வேண்டும் என்று எழுதியிருந்தார்.
# ஆபிரகாம் கோவூர்

## வெளியான நூல்கள்

கோவூரின் நூல்களிலுள்ள நிகழ்வாய்வு (case study) உண்மை நிகழ்ச்சிகளை பல்வேறு நாடுகளில் பல பத்திரிகைகளும், செய்தித் தாள்களும் தொடர்ச்சியாக வெளியிட்டன.  
அக்கதைகளுள் ஒன்று, மலையாளம், தமிழ், தெலுங்கு ஆகிய மொழிகளில் திரைப்படமாக எடுக்கப்பட்டது. அவருடைய நூலின் மற்றொரு உண்மைக்கதை, 'நம்பிக்கை' என்ற பெயரில் தமிழ் நாடகமாகப் பலமுறை அரங்கு நிறைந்த அவையோர் முன் நடித்துக் காட்டப் பட்டது.  
- *Begone Godmen! Encounters with Spiritual Frauds*, Jaico Publishing House, Mumbai, India.
- *Gods, Demons and Spirits* - Jaico Publishing House, Mumbai, India.
- *Selected Works of A T Kovoor*- Indian Atheist Publishers , New Delhi, India.
- *Exposing Paranormal Claims* - தமிழ் நாடு
- *கோர இரவுகள்* (வீரகேசரி வெளியீடு, கொழும்பு)
- *மனக்கோலங்கள்* (வீரகேசரி வெளியீடு, கொழும்பு)
- * இருளும் ஒளியும்* (திராவிடன் புத்தக நிலையம், சென்னை)
# ஆசியா பவுண்டேசன்

**ஆசியா பவுண்டேசன்** இலாபநோக்கற்ற அரசு அல்லாத அமைப்பாகும். இது ஆசிய பிராந்தியத்தில் அமைதியாக வசதியாக இருப்பதை விருத்தி செய்யும் அமைப்பாகும். *டக் பிறீற்றுவர்* (Doug Bereuter) இந்த அமைப்பின் தலைவராகப் பணியாற்றுகின்றர்.
# ஆசியா பவுண்டேசன்

## இலக்குகள்

இந்த அமைப்பின் நோக்கமானது ஆசியப் பிராந்தியத்தில் ஆட்சி மற்றும் சட்டங்களை மேம்படுத்தல், பொருளாதாரச் சீரமைப்பு, பெண்கள் விருத்தி மற்றும் சர்வதேச விவகார மேம்படுத்தல்களைக் கொண்டுள்ளது. 50 ஆண்டு கால அநுபவத்தில் இந்த அமைப்பானது அரச மற்றும் தனியார் பங்காளிகளாக் கொண்டு ஆளுமைகளை விருத்தி செய்யவும் கொள்கைகளை விருத்தி செய்து பரிமாறவும் உதவுகின்றது.
# ஆசியா பவுண்டேசன்

## உலகளாவிய பிரசன்னம்

ஆசியாவில் 18 அலுவலகங்களுடன் (காபூல், இஸ்லாமபாத், காத்மண்டு, கொழும்பு, டாக்கா, பாங்கொக், கோலாலம்பூர், ஜகார்த்தா, தில்லி, மணிலா, ஹானோய், பினோம்பினே, ஹாங்ஹாங், தாய்பி, பீஜிங், சியோல், ரோக்கியோ மற்றும் உலன் பட்டார்) அத்துடன் வாஷிங்டனிலும் அலுவலகம் ஒன்று அமைந்துள்ளது. இதன் தலைமை அலுவலகம் ஆனது சான்பிரான்சிஸ்கோவில் அமைந்துள்ளது. இந்த அமைப்பானது பிரச்சினைகளை நாடளாவிய ரீதியிலும் பிராந்திய ரீதியிலும் அலசி ஆராய்கின்றது.
# ஆசியா பவுண்டேசன்

## மனிதாபிமான உதவிகள்

2004ஆம் ஆண்டு இந்த அமைப்பானது 72 மில்லியன் அமெரிக்க டாலர்கள் பெறுமதியான புத்தகங்கள் மற்றும் கல்வி சம்பந்தப் பட்ட உபகரணங்களை ஆசியா முழுவது 28 மில்லியன் பெறுமதியில் வழங்கியது.
# ஆசியா பவுண்டேசன்

## வெளியிணைப்பு

- ஆசிய பவுண்டேசனின் உத்தியோகபூர்வ இணையத்தளம்
# சனவரி 26

## பிறப்புகள்

- 1667 &ndash; என்றிக் சுவார்டெக்குரூன், டச்சுக் கிழக்கிந்தியத் தீவுகளின் ஆளுநர், யாழ்ப்பாணம் கட்டளை அதிகாரி (இ. 1728)
- 1763 &ndash; காருல் யோவான், சுவீடன் நோர்வே அரசர் (இ. 1844)
- 1799 &ndash; பெனாய்ட் பால் எமிலி கிளாபிரான், பிரெஞ்சு இயற்பியலாளர், பொறியாளர் (இ. 1864)
- 1880 &ndash; டக்ளசு மக்கார்த்தர், அமெரிக்க இராணுவத் தளபதி (இ. 1964)
- 1892 &ndash; பெசி கோல்மன், அமெரிக்க விமானி (இ. 1926)
- 1917 &ndash; சி. டி. ராஜகாந்தம், தமிழக நாடக, திரைப்பட நகைச்சுவை நடிகை (இ. 1999)
- 1921 &ndash; சித்திரசேன, இலங்கை நடனக் கலைஞர் (இ. 2005)
- 1921 &ndash; அக்கியோ மொறிட்டா, சப்பானியத் தொழிலதிபர், சோனி நிறுவனர் (இ. 1999)
- 1924 &ndash; மணியம், தமிழக ஓவியர் (இ. 1968)
- 1937 &ndash; வீரபாண்டி எஸ். ஆறுமுகம், தமிழக அரசியல்வாதி (இ. 2012)
- 1944 &ndash; அஞ்செலா டேவிசு, அமெரிக்கச் செயற்பாட்டாளர்
- 1956 &ndash; பி. சி. ஸ்ரீராம், தமிழகத் திரைப்பட ஒளிப்பதிவாளர், இயக்குநர்
- 1956 &ndash; பாரத லக்சுமன் பிரேமச்சந்திர, இலங்கை அரசியல்வாதி (இ. 2011)
- 1958 &ndash; எல்லேன் டிஜெனிரெஸ், அமெரிக்க நடிகை
- 1966 &ndash; அனிதா நாயர், ஆங்கிலப் புதின எழுத்தாளர், கவிஞர்
- 1968 &ndash; ரவி தேஜா, இந்திய நடிகர்
- 1986 &ndash; நவ்தீப், தெலுங்குத் திரைப்பட நடிகர்
# சனவரி 26

## இறப்புகள்

- 1823 &ndash; எட்வர்ட் ஜென்னர், ஆங்கிலேய மருத்துவர், கண்டுபிடிப்பாளர் (பி. 1749)
- 1891 &ndash; நிக்கோலஸ் ஓட்டோ, செருமானியப் பொறியியலாளர், உள் எரி பொறியைக் கண்டுபிடித்தவர் (பி. 1833)
- 1895 &ndash; ஆர்தர் கெய்லி, ஆங்கிலேயக் கணிதவியலாளர் (பி. 1825)
- 1903 &ndash; வில்லியம் ஸ்கீன், ஆங்கிலேய-இலங்கை நூலாசிரியர் (பி. 1847)
- 1946 &ndash; அதிரியான் வான் மானன், இடச்சு-அமெரிக்க வானியலாளர் (பி. 1884)
- 1954 &ndash; எம். என். ராய், இந்திய விடுதலைப் போராட்ட வீரர், புரட்சியாளர் (பி. 1887)
- 1963 &ndash; நீடாமங்கலம் என். டி. எம். சண்முக வடிவேல், தமிழகத் தவில் கலைஞர் (பி. 1929)
- 1964 &ndash; ப. அ. தோமசு, யாழ்ப்பாணம் தோலகட்டி சுவாமிகள், இறை ஊழியர் (பி. 1886)
- 1990 &ndash; லூயிசு மம்ஃபோர்டு, அமெரிக்க சமூகவியலாளர், வரலாற்றாளர் (பி. 1895)
- 2008 &ndash; ஜோர்ஜ் அபாசு, பாலஸ்தீனத் தலைவர் (பி. 1926)
- 2010 &ndash; சாயி, இந்திய நடனக் கலைஞர்
- 2010 &ndash; ஜியோப்ரி உரொனால்டு பர்பிட்ஜ், ஆங்கிலேய வானியலாளர் (பி. 1925)
- 2012 &ndash; பாரூக் மரைக்காயர், தமிழக அரசியல்வாதி, புதுச்சேரி முதலமைச்சர் (பி. 1937)
- 2015 &ndash; ஆர். கே. லட்சுமண், கேலிச் சித்திர ஓவியர் (பி. 1921)
# சனவரி 26

## சிறப்பு நாள்

- குடியரசு நாள் (இந்தியா)
- ஆஸ்திரேலியா நாள் (ஆத்திரேலியா)
- விடுதலை நாள் (உகாண்டா)
# வகையீட்டுச் சமன்பாடு

கணிதத்தில் ஒரு **வகைக்கெழுச் சமன்பாடு** அல்லது **வகையீட்டுச் சமன்பாடு** (*differential equation*) என்பது ஒன்று அல்லது ஒன்றுக்கு மேற்பட்ட மாறிகளில் அமைந்த, மதிப்பறியப்படாத ஒரு சார்பின் சமன்பாடாகும். இச்சமன்பாடு சார்பின் மதிப்பையும் அச்சார்பின் வெவ்வேறு வரிசை வகைக்கெழுக்களையும் தொடர்புபடுத்துகிறது. வகையீட்டுச் சமன்பாடுகளின் பயன்களில், சார்புகள் இயல்பு அளவுகளைக் குறிக்கின்றன. வகைக்கெழுக்கள் அவற்றின் மாறுதல் விகிதத்தைக் குறிக்கிறது. மேலும் சமன்பாடானது அவை இரண்டுக்குமான தொடர்பை வரையறுக்கிறது. இவ்வகையான தொடர்புகள் பல துறைகளில் பொதுவாகக் காணப்படக்கூடியவை என்பதால், பொறியியல், இயற்பியல், பொருளியல், உயிரியல் போன்ற முக்கியமான பலதுறைகளில் வகையீட்டுச் சமன்பாடுகள் பெரிதும் பயன்படுகின்றன.  
தூய கணிதத்தில், வகையீட்டுச் சமன்பாடுகள் வெவ்வேறு கருத்தில் படிக்கப்படுகின்றன, அவற்றுள் முக்கியமானது தீர்வுகளை (சமன்பாட்டைத் தீர்க்கும் செயலியை) கண்டுபிடிப்பதாகும். எளிய வகையீட்டுச் சமன்பாடுகள் மட்டுமே தெளிவான சூத்திரங்கள் மூலம் தீர்க்கப்படக்கூடியன; இருப்பினும், ஒரு கொடுக்கப்பட்ட வகையீட்டுச் சமன்பாட்டின் தீர்வுகளின் சில பண்புகளை அவற்றின் சரியான வடிவத்தைக் கண்டுபிடிக்காமலே தீர்மானிக்க முடியும்.  
தீர்வுக்கான ஒரு சுய வரையறுக்கப்பட்ட சூத்திரம் கிடைக்கவில்லையெனில், தீர்வானது கணினியைப் பயன்படுத்தி எண்ணியல்ரீதியாக தோராயமாகப் பெறப்படுகிறது. இயங்கு அமைப்புகள் பற்றிய கருத்தியலானது வகையீட்டுச் சமன்பாடுகளால் விவரிக்கப்படும் பண்பியல்ரீதியான பகுப்பாய்வை வலியுறுத்துகிறது. அதேவேளையில், கொடுக்கப்பட்ட துல்லியத் தன்மையுடன் தீர்வினைக் காண்பதற்கு பல எண்ணியல் முறைகளும் உருவாக்கப்பட்டுள்ளன.
# வகையீட்டுச் சமன்பாடு

## வரலாறு

வகையீட்டுச் சமன்பாடுகள் முதன்முதலாக நியூட்டன் மற்றும் லிபினிட்சு நுண்கணிதத்தைக் கண்டறிந்ததில் இருந்து பயன்பாட்டுக்கு வந்தது. ஐசாக் நியூட்டன் "மெத்தேடசு பிலக்சியோனம் எட்டு சீரியரம் இன்பினிட்ரம்" என்ற தனது 1671 ஆம் ஆண்டு நூலின் இரண்டாவது அத்தியாயத்தில் மூன்று வகையான வகையீட்டுச் சமன்பாடுகளைப் பட்டியலிட்டுள்ளார்:  
:<math>
\begin{align}
& \frac {dy}{dx} = f(x) \\[5pt]
& \frac {dy}{dx} = f(x,y) \\[5pt]
& x_1 \frac {\partial y}{\partial x_1} + x_2 \frac {\partial y}{\partial x_2} = y
\end{align}
</math>  
அவர் இச்சமன்பாடுகளை முடிவிலாத் தொடர்களைப் பயன்படுத்தி தீர்த்து, தீர்வுகளின் தனித்துவமற்ற தன்மையினை விவரிக்கிறார்.  
ஜேக்கப் பெர்னூலி 1695 ஆம் ஆண்டு தனது பெர்னூலி வகையீட்டுச் சமன்பாட்டினை முன்வைத்தார், இது சாதாரண வகையீட்டுச் சமன்பாடு வடிவம் கொண்டதாகும்,
: <math>y'+ P(x)y = Q(x)y^n\,</math>
இதற்கான தீர்வினை அடுத்த ஆண்டு லிபினிட்சு இதை எளிமைப்படுத்துவதின் மூலம் கண்டறிந்தார்.  
இசைக் கருவிகளின் அதிர்வுறும் கற்றைகள் குறித்த கணக்குகளை ழான் லி ராண்ட் டெ'ஆலம்பர்ட், லியோனார்டு ஆய்லர், டேனியல் பெர்னூலி, ஜோசப் லூயி லாக்ராஞ்சி போன்றோர் ஆய்வு செய்து வந்தனர். 1746 இல், டெ' ஆலம்பார்டு ஒரு பரிமாண அலைச் சமன்பாட்டைக் கண்டறிந்தார். அதிலிருந்து பத்து ஆண்டுகளுக்கு லாக்ராஞ்சி முப்பரிமாண அலைச் சமன்பாட்டை கண்டறிந்தார்.  
ஆய்லர்-லாக்ராஞ்சி சமன்பாடு 1750 இல் ஆய்லர் மற்றும் லாக்ராஞ்சியால் அவர்களின் சமநேரவளைவு (tautochrone) கணக்கு குறித்து உருவாக்கப்பட்டது. இது தொடக்கப்புள்ளியைச் சார்ந்திராமல், ஒரு எடையறிப்பட்ட பொருள் குறிப்பிட்ட நேரத்தில் குறிப்பிட்ட புள்ளியை நோக்கி விழும் வளைவைத் தீர்மானிக்கும் கணக்காகும்.  
லாக்ராஞ்சி இக்கணக்கினைத் தீர்த்து 1755 இல் ஆய்லருக்கு அனுப்பினார். பின்னர் இருவரும் லாக்ராஞ்சியின் முறையை மேம்படுத்தி அதனை இயக்கவியலில் நடைமுறைப்படுத்தினர். இது லாக்ராஞ்சியின் இயக்கவியல் உருவாக்கத்திற்கு இட்டுச் சென்றது.  
ஃவூரியேயின் வெப்பப் பாய்வு குறித்தான தனது கண்டுபிடிப்புகளை "வெப்பத்தின் பகுப்பாய்வுக் கருத்தியல்" (*Théorie analytique de la chaleur*, ஆங்கிலம்: The Analytic Theory of Heat) என்பதில் பதிப்பித்தார், அதில் அவர் நியூட்டனின் குளிர்வு விதி குறித்த தனது புரிதல்களை விளக்கினார். அதன்படி, இரண்டு அடுத்தடுத்த மூலக்கூறுகளுக்கு இடையேயான வெப்பப் பாய்வானது அவற்றிற்கு இடையே உள்ள மிகச் சிறிய வெப்பநிலை வித்தியாசத்திற்கு நேர்த்தகவில் இருக்கும். இந்நூல் வெப்பப் கடத்துகை விரவல் குறித்த ஃவூரியேயின் வெப்பச் சமன்பாடுகளைக் கொண்டுள்ளது. இந்தப் பகுதி வகைக்கெழு சமன்பாடுகள் கணித இயற்பியல் மாணவர்களுக்கு அடிப்படைப் பாடங்களாக உள்ளன.
# வகையீட்டுச் சமன்பாடு

## வரையறை

ஒன்று அல்லது அதற்கு மேற்பட்ட சாராமாறிகள், அதனைச் சார்ந்த மாறி மற்றும் அதன் வகையீடுகளில் அமைந்த சமன்பாடு, ஒரு வகையீட்டுச் சமன்பாடாகும்.  
<math> y = f(x), </math> சார்பின் வகைக்கெழு <math>\frac{dy}{dx} </math> -ஆனது x -ஐப் பொறுத்த y-ன் மாறுவீதம். அறிவியலின் அடிப்படைக் கருத்துக்களின்படி எந்தவொரு மாறும் கணியத்திற்கும் அதன் மாறுவீதத்திற்கும் தொடர்பு உள்ளது. அந்தத் தொடர்பைக் கணித முறையில் எழுதும்போது கிடைப்பதுதான் வகையீட்டுச் சமன்பாடுகள்.  
எடுத்துக்காட்டு:  
s தொலைவிலிருந்து விழும் ஒரு பொருளின் வேகம், நேரம் t -க்கு நேர்விகிதத்தில் அமையும் என்பது இயற்பியலின் அடிப்படைக் கூற்று. இக்கூற்றை வகைக்கெழுச் சமன்பாடாக எழுத:  
:<math>\frac{ds}{dt} = kt \, </math>  
இங்கு ds/dt -அப்பொருளின் திசைவேகம்.